இலியோசிலார்டைட்டு

இலியோசிலார்டைட்டு (Leószilárdite) என்பது Na6Mg(UO2)2(CO3)6·6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அமெரிக்காவின் உட்டாவில் உள்ள மார்கி சுரங்கத்தில் நோட்ரே டேம் பல்கலைக்கழகத்தின் டிராவிசு ஓல்ட்சு மற்றும் அவரது சகாக்களால் கண்டுபிடிக்கப்பட்டது. 

பன்னாட்டு கனிமவியல் சங்கம் இலியோசிலார்டைட் கனிமத்தை Lsz என்ற குறியீட்டால் அடையாளப்படுத்துகிறது.

அங்கேரிய நாட்டைச் சேர்ந்த இயற்பியலாளரும் கண்டுபிடிப்பாளருமான இலியோசிலார்ட்டின் நினைவாக  கனிமத்திற்கு இலியோசிலார்டைட்டு எனப் பெயரிடப்பட்டது. இலியோசிலார்டைட்டு என்பது இயற்கையாகவே தோன்றும் முதல் சோடியம் மற்றும் மக்னீசியம் கொண்ட யுரேனைல் கார்பனேட்டு ஆகும். இக்கனிமம் அரிதானதும் நீரில் கரையக்கூடியதுமாகும். மேலும் இக்கனிமம் பண்டைய கார்பன் நிறைந்த பொருட்களின் மடிப்புகளில் கண்டுபிடிக்கப்பட்டது. நிலத்தடி நீர் யுரேனைட்டு தாதுவுடன் வினைபுரிந்து இலியோசிலார்டைட்டு மற்றும் பிற கனிமங்களை உருவாக்கியது.

கிடைக்குமிடம்
அமெரிக்காவிலுள்ள உட்டா மாநிலத்தின் சான் இயூவான் மாகாணம், வெள்ளை கேன்யன் மாவட்டம், ரெட் கேன்யன் நகரத்திலுள்ள மார்க்கி சுரங்கத்தில் கிடைக்கிறது.

மேற்கோள்கள்

பகுப்பு:யுரேனைல் சேர்மங்கள்
பகுப்பு:கார்பனேட்டு கனிமங்கள்
பகுப்பு:கனிமங்கள்